paragraph_text: Prve karte nazvane njenim imenom počele su se proizvoditi svega nekoliko godine nakon smrti Madam Lenormand, točnije 1845. godine. Tada je izdan špil od 54 karte za gatanje uz pet knjiga koje su se bavile temama astrologije, hiromantije i drugih oblika gatanja. Godine 1850. tiskan je manji špil, Petite Lenormand, koji se sastojao od 36 karata i taj je špil češći u zemljama njemačkog govornog područja.